SET เช้าดิ่งหนัก 24 จุดตาม “ดาวโจนส์ฟิวเจอร์” รูดกว่า 400 จุด วิตก “โควิด-19” ระบาดหนัก!
SET เช้าดิ่งหนัก 24 จุดตาม "ดาวโจนส์ฟิวเจอร์" รูดกว่า 400 จุด วิตก "โควิด-19" ระบาดหนัก!
SET เช้าดิ่งหนัก 24 จุดตาม "ดาวโจนส์ฟิวเจอร์" รูดกว่า 400 จุด วิตก "โควิด-19" ระบาดหนัก!
24 ก.พ. 2563

ผู้สื่อข่าวรายงานว่า ดัชนีตลาดหุ้นไทย ณ เวลา 10.00 น. อยู่ที่ 1,470.79 จุด ลบ 24.30 จุด หรือ 1.63% สูงสุดที่ 1,474.12 จุด ต่ำสุดที่ 1,470.02 จุด มูลค่าการซื้อขาย 3.91 พันล้านบาท
ด้านนายเทิดศักดิ์ ทวีธีระธรรม ผู้ช่วยกรรมการผู้อำนวยการสายงานวิจัย บล.เอเซีย พลัส กล่าวว่า ดัชนีหุ้นไทยเช้านี้มีแนวโน้มปรับลดลง ตามทิศทางตลาดหุ้นต่างประเทศที่ส่วนใหญ่ปรับลดลง
อย่างไรก็ตามตลาดหุ้นไทยยังอยู่ภายใต้กระแสของแรงกดดันต่าง ๆ โดยเฉพาะสถานการณ์การแพร่ระบาดของเชื้อไวรัสโควิด-19 ที่กระทบต่อเศรษฐกิจโลก รวมถึงเศรษฐกิจไทย ทำให้หลายสำนักวิจัยปรับลดการเติบโตของเศรษฐกิจไทยในปีนี้ลง
ส่วนประเด็นการเมือง หลังศาลรัฐธรรมนูญวินิจฉัยฉุบพรรคอนาคตใหม่ก็คาดว่าน่าจะยังไม่มีแรงกระตุ้นให้เกิดการเปลี่ยนแปลงใด ๆ ขณะนี้ พร้อมมองแนวรับที่ 1,480 จุด และแนวต้านที่ 1,500 จุด
ด้านตลาดหุ้นต่างประเทศปรับตัวลดลงอย่างหนักเช่นกัน โดยดาวโจนส์ฟิวเจอร์ส ติดลบไปกว่า 400 จุดเช้านี้ รวมถึงตลาดหุ้นเอเชียที่แดงทั้งกระดานจากสถานการณ์ไวรัสโคโรนาสายพันธุ์ใหม่ (โควิด-19) ที่แพร่ระบาดอย่างหนัก และมีแนวโน้มที่จะส่งผลกระทบต่อเศรษฐกิจทั่วโลก

